|  |
| --- |
|   Министерство на образованието и науката |
|

|  |  |
| --- | --- |
| брой: 106, от дата 23.12.2014 г.   Официален раздел / МИНИСТЕРСТВА И ДРУГИ ВЕДОМСТВА | стр.99 |

 |
|  |
|  |
| Инструкция за изменение на Инструкция № 2 от 2003 г. за провеждане на обучението по учебен предмет „Религия“ |
|  |
|  **МИНИСТЕРСТВО НА ОБРАЗОВАНИЕТО И НАУКАТА****Инструкция за изменение на Инструкция № 2 от 2003 г. за провеждане на обучението по учебен предмет „Религия“** (ДВ, бр. 60 от 2003 г.)**§ 1.** Член 5 се изменя така:„Чл. 5. Седмичният брой на часовете за изучаване на учебния предмет „Религия“ за отделните класове за двата вида подготовка – задължително избираема и/или свободноизбираема, се определя съгласно раздели Б и В от приложението към чл. 3, 4, чл. 5, ал. 1 и 2, чл. 17, ал. 1 и § 2 от Наредба № 6 от 2001 г. за разпределение на учебното време за достигане на общообразователния минимум по класове, етапи и степени на образование (ДВ, бр. 54 от 2001 г.).“ **§ 2.** Член 6 се изменя така:„Чл. 6. За учениците от I – ХII клас се оформят оценки в съответствие с условията и по реда, предвидени в глава втора, раздел III „Срочни, годишни и окончателни оценки“ от Наредба № 3 от 2003 г. за системата за оценяване (ДВ, бр. 37 от 2003 г.).“**§ 3.** В чл. 7 думите „срок, определен със заповед на министъра на образованието и науката“ се заменят с „определен от него срок“. **§ 4.** В чл. 8 думите „Наредба № 7 от 2000 г. за определяне броя на учениците и на децата в паралелките и в групите на училищата, детските градини и обслужващите звена (обн., ДВ, бр. 4 от 2001 г.; изм., бр. 49 и 55 от 2002 г.)“ се заменят с „Наредба № 7 от 2000 г. за определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена (обн., ДВ, бр. 4 от 2001 г., загл. доп. – бр. 27 от 2008 г.)“.**§ 5.** Член 12 се изменя така:„Чл. 12. При определяне на нормата за преподавателска работа на учителите, които провеждат обучението по учебния предмет „Религия“, се ползва минималната норма за задължителна преподавателска работа по т. 3 от приложение № 1 към чл. 3, ал. 7 от Наредба № 3 от 2008 г. за нормите за преподавателска работа и реда за определяне на числеността на персонала в системата на народната просвета (ДВ, бр. 27 от 2008 г.).“**§ 6.** Член 13 се отменя. Министър: **Тодор Танев**8933 |
|  |